Diari Oficial de la Generalitat Valenciana


Sumari del DOGV 4256, del 24-05-2002 (2002/4996)

Informació pública de la modificació puntual de les normes subsidiàries complementàries de planejament de Requena.
------------------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4996


Organisme emissor
:   Ajuntament de Requena

Tipus de document
:   Anunci

Informació pública de la modificació puntual de les normes subsidiàries complementàries de planejament de Requena. [2002/M4996]
  
El Ple de la corporació, en sessió extraordinària i urgent, celebrada el dia 19 d'abril de 2002, ha acordat la convocatòria d'informació pública (que segons el que establixen els articles 52 i 55 de la Llei Reguladora de l'Activitat Urbanística, es realitzarà mitjançant anunci en el Diari Oficial de la Generalitat Valenciana i en un periòdic d'àmplia difusió), del document de modificació puntual, disminuint el nombre de plantes permeses en els àmbits territorials denominats illes corresponents al grup Eduardo Iborra, illes corresponents al grup dels Vint Habitatges i illa corresponent al grup denominat Barri Obrer, tots ells pertanyents al sòl urbà, zona denominada Antic Eixample.
  
Durant el dit termini, l'expedient es troba a disposició del públic, en el Negociat d'Urbanisme d'este Ajuntament, de dilluns a divendres, de 09.00 a 13.00 hores, per a consultar-lo i així, poder formular les al·legacions i suggeriments que s'estimen oportuns.
  
La convocatòria de la informació pública implica la pròrroga de la suspensió cautelar de les llicències de parcel·lació, edificació, comprenent les de nova planta, reforma o modificació d'estructura del seu aspecte exterior, les de reforma que encara que no suposen una reedificació sí suposen un augment de volum, i les obres de demolició, en l'àmbit territorial integrat per les següents zones:
  
- Zona de sòl urbà denominada Batanejo, els límits de la qual coincidixen amb els eixos dels carrers del Colegio o Bajo de Los Huertos des de la Cuesta de las Carnicerías, Nacional III, Ollerías, Desamparados fins a la Casa Grande i, des d'ella, fins al carrer del Colegio pel carrer de nova creació.
  
- Illes edificables de la zona delimitada per la Rambla de Reinas, part del carrer de la Constitución, carrer de Santa Cruz i prolongació d'esta fins a arribar al carrer de la Constitución i carrer paral·lel al carrer d'Antonio Pérez.
  
Contra l'acte que es publica, que posa fi a la via administrativa, podrà interposar recurs contenciós administratiu, davant els jutjats contenciosos administratius, davant els jutjats contenciosos administratius de la província de València (o Sala Contenciosa Administrativa del Tribunal Superior de Justícia de la Comunitat Valenciana segons la matèria), en el termini de dos mesos, comptats des del dia següent al de la notificació d'este, sense perjuí que puga exercir qualsevol altre que estime convenient.
  
No obstant això, de conformitat amb el que disposa l'article 52.1 de la Llei 7/1985, de 2 d'abril, Reguladora de les Bases de Règim Local, segons la modificació aprovada per la Llei 11/1999, de 21 d'abril, i els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, segons les modificacions introduïdes per la Llei 4/1999, de 14 de gener, podrà interposar, amb caràcter previ i potestatiu, recurs de reposició davant el mateix òrgan autor de l'acte, en el termini d'un mes, comptat a partir del dia següent al de la recepció de la present notificació.